మోటార్ ఇన్సూరెన్స్ క్లెయిమ్లకు సంబంధించి లైవ్ వీడియో తనిఖీ సదుపాయం ‘ఇన్స్టాస్పెక్ట్’ను ఐసిఐసిఐ లాంబార్డ్ జనరల్ ఇన్సూరెన్స్ అందుబాటులోకి తెచ్చింది. దీని ద్వారా ఆన్ ది స్పాట్ వాహన తనిఖీతోపాటు వేచి చూసే సమయం తగ్గుతుందని, కవరేజీ, తగ్గింపులపైనా స్పష్టత వస్తుందని కంపెనీ పేర్కొంది. అత్యంత పారదర్శకతతో వేగవంతంగా క్లెయిమ్ సెటిల్మెంట్ జరుగుతుందని తెలిపింది. ఇలాంటి సదుపాయాన్ని దేశంలోనే తొలిసారిగా అందుబాటులోకి తెచ్చినట్టు కంపెనీ పేర్కొంది. కంపెనీకి చెందిన ‘ఇన్సూర్’ మొబైల్ యాప్ ద్వారా కస్టమర్లు తమ క్లెయిమ్ను తక్షణమే తెలియజేయవచ్చని పేర్కొంది. ఇన్స్టాస్పెక్ట్ ద్వారా కస్టమర్లు తమ వాహనానికి కలిగిననష్టాన్ని ఐసిఐసిఐ లాంబార్డ్ క్లెయిమ్స్ మేనేజర్కు లైవ్ వీడియో ద్వారా చూపించవచ్చని, దీన్ని బట్టి అతను నష్టాన్ని అంచనా వేస్తారని తెలిపింది. అంతేకాకుండా క్లెయిమ్కు అవసరమైన డాక్యుమెంటేషన్, ఇతర ప్రక్రియలను కూడా తెలియజేయనున్నట్టు పేర్కొంది. క్లెయిమ్ మేనేజర్ అంచనాను కస్టమర్ అంగీకరిస్తే దానికి మేనేజర్ అంగీకారం తెలియజేస్తారని, దీంతో వాహన రిపేర్ ప్రక్రియను ప్రారంభించడానికి అవకాశంఉంటుందని తెలిపింది. వాహనాల వినియోగదారులు సర్వే చేసిన తర్వాత ఈ సదుపాయాన్ని అందుబాటులోకి తెచ్చినట్టు పేర్కొంది.
motar insurens claimlaku sambandhinchi laiv veedio tanikhee sadupayam ‘instaspect’nu icici lambard janaral insurens andubaatuloki tecchindi. deeni dwara aan dhi spat vaahana tanikheethopaatu vechi chuse samayam taggutundani, kavarejee, taggimpulapainaa spashtata vastundani company perkondi. atyanta paaradarsakatatoe vegavantamgaa claim setilment jarugutundani telipindi. ilanti sadupaayaanni desamlone tolisaarigaa andubaatuloki tecchinattu company perkondi. kampeneeki chendina ‘insur’ mobail yap dwara kastamarlu tama claimine takshaname teliyajeyavachani perkondi. instaspect dwara kastamarlu tama vaahanaaniki kaliginanashtaanni icici lambard claims maenejarku laiv veedio dwara choopinchavacchani, deenni batti atanu nashtaanni anchana vestaarani telipindi. antekakunda claimcu avasaramaina dacumentation, itara prakriyalanu kuudaa teliyajeyanunnattu perkondi. claim manager anchanaanu customer angeekariste daaniki manager angeekaaram teliyajestaarani, deentho vaahana riper prakriyanu praarambhinchadaaniki avakaasamuntundani telipindi. vahanala viniyogadaarulu sarve chesina tarvaata ee sadupaayaanni andubaatuloki tecchinattu perkondi.